**Πανελλήνια Ομοσπονδία Σωματείων Κλινικοεργαστηριακών Ειδικοτήτων (ΠΟΣΚΕ)**

Χαρ. Τρικούπη 12,Ηλιούπολη Τ.Κ 16346, ΤΗΛ.210-9959181,FAX:210-9916854

**Πανελλήνια Ομοσπονδία Σωματείων Ιδιωτικής Πρωτοβάθμιας Υγείας (ΠΟΣΙΠΥ)**

Πανεπιστημίου 56, Αθήνα, Τ.Κ. 10678, ΤΗΛ 210.3304298

**Πανελλήνιος Σύνδεσμος Ιατρικών Διαγνωστικών Κέντρων (ΠΑΣΙΔΙΚ)**

Πανεπιστημίου 58, Αθήνα, Τ.Κ. 10678, ΤΗΛ 210.3306487

**Πανελλήνια Ένωση Ιδιωτικών Ιατρικών Εταιρειών και Πολυϊατρείων (ΠΑΝΙΔΙ)**
Τσόχα 15-17, Αθήνα, Τ.Κ. 11521, ΤΗΛ. 2106855949

**Ένωση Ιατρών Ε.Ο.Π.Υ.Υ. (ΕΝ.Ι.-Ε.Ο.Π.Υ.Υ.)**

Πατησίων 210, Αθήνα, Τ.Κ. 10446, ΤΗΛ. 2610639539

Προς

Τον Πρόεδρο του Π.Ι.Σ. και

Όλους τους Προέδρους των Ιατρικών Συλλόγων της χώρας.

Αθήνα, 13/09/2022

**Αίτημα για στήριξη των κινητοποιήσεων των κλινικοεργαστηριακών, εργαστηριακών ιατρών και των πολυϊατρείων**

Στις 30 Αυγούστου 2022 πραγματοποιήθηκε τηλεδιάσκεψη της Ολομέλειας του Συντονιστικού Οργάνου φορέων Π.Φ.Υ., των Προέδρων των Ιατρικών Συλλόγων της χώρας και του Προέδρου του Π.Ι.Σ. στην οποία αποφασίστηκε να πραγματοποιηθεί συγκέντρωση διαμαρτυρίας έξω από το Υπουργείο Υγείας την Παρασκευή 16 Σεπτεμβρίου στις 11:00 π.μ., ενώ αποφασίστηκε παράλληλα να πραγματοποιηθεί στάση εργασίας των διαγνωστικών εργαστηρίων, των πολυϊατρείων και των κλινικοεργαστηριακών ιατρών από τις 10:00 έως τις 14:00.

Επιπλέον αποφασίστηκε ότι στις απομακρυσμένες και ακριτικές περιοχές, που είναι δύσκολο και κοστοβόρο να προσέλθουν οι εργαστηριακοί και οι κλινικοεργαστηριακοί γιατροί στη συγκέντρωση διαμαρτυρίας έξω από το Υπουργείο Υγείας, να διαμαρτυρηθούν έξω από τον τοπικό ΕΟΠΥΥ.

**Ενόψει αυτών των αποφάσεων παρακαλούμε θερμά να έχουμε τη στήριξή σας για αυτές τις ενέργειες και να δοθούν από πλευράς σας οι σχετικές οδηγίες προς τα μέλη σας για τις προγραμματισμένες συγκεντρώσεις διαμαρτυρίας.**

Οι στιγμές είναι κρίσιμες.

Η Πρωτοβάθμια Φροντίδα Υγείας καταστρέφεται και το επιστημονικό υγειονομικό προσωπικό της χώρας οδεύει μαζικά σε χρεοκοπία, ενώ έχει στηρίξει τη Δημόσια Υγεία με κάθε τρόπο.

Διαμαρτυρόμαστε γιατί **ο ΕΟΠΥΥ δεν μας πληρώνει, μας χρεώνει !Δεν ζητάμε να πληρώνουν οι ασθενείς αλλά να μας πληρώνει το κράτος. Κάθε εξέταση που εκτελείται να πληρώνεται όσο αναγράφει το παραπεμπτικό**.

**Καλούμε όλο το υγειονομικό προσωπικό της χώρας στη συγκέντρωση διαμαρτυρίας των κλινικοεργαστηριακών, εργαστηριακών ιατρών και πολυϊατρείων έξω από το Υπουργείο Υγείας ,την Παρασκευή 16 Σεπτεμβρίου, στις 11 το πρωί για την επιβίωση μας και την κατάργηση του claw back.**

 Ο ΠΡΟΕΔΡΟΣ ΠΟΣΚΕ                                                                Ο ΠΡΟΕΔΡΟΣ ΠΟΣΙΠΥ
 Φ.Ν.ΠΑΤΣΟΥΡΑΚΟΣ                                                                 Θ.ΧΑΤΖΗΠΑΝΑΓΙΩΤΟΥ

Ο ΠΡΟΕΔΡΟΣ ΠΑΣΙΔΙΚ                                                             Ο ΠΡΟΕΔΡΟΣ ΠΑΝΙΔΙ Ι.ΚΑΡΑΜΗΝΑΣ                                                                      Δ. ΦΑΣΙΤΣΑΣ

Η ΠΡΟΕΔΡΟΣ ΕΝΙ-ΕΟΠΥΥ

Α. ΜΑΣΤΟΡΑΚΟΥ